Source: https://beta.e-justice.europa.eu/18/SK/national_ordinary_courts?ESTONIA&action=printMS&member=1
Timestamp: 2019-11-18 18:47:51+00:00
Document Index: 10652374

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

V tejto časti nájdete informácie o organizácii všeobecných súdov v Estónsku.
Miestne súdy sú všeobecnými súdmi prvého stupňa, ktoré rozhodujú vo všetkých občianskych a trestných veciach vrátane priestupkov. Vykonávajú aj inú činnosť, ktorá podľa zákona spadá do ich pôsobnosti. Konanie pred miestnymi súdmi upravujú tieto procesné kódexy – občiansky súdny poriadok, trestný poriadok a priestupkový poriadok.
Miestne súdy majú taktiež oddelenia pre kataster nehnuteľností a registrové oddelenia, ktoré plnia administratívne funkcie. Oddelenie pre kataster nehnuteľností má na starosti súpis nehnuteľností a register bezpodielového spoluvlastníctva manželov. Registrové oddelenie má na starosti obchodný register, register neziskových združení a nadácií, register záložných práv a register plavidiel. Miestny súd Pärnu má aj oddelenie pre platobné príkazy, ktoré sa zaoberá návrhmi na vydanie platobného rozkazu v zrýchlenom konaní.
O odvolaniach proti rozhodnutiam miestnych súdov rozhodujú druhostupňové oblastné súdy. Konania pred oblastnými súdmi upravujú rovnaké kódexy ako konania pred miestnymi súdmi.
V Estónsku sú štyri miestne súdy. Miestne súdy sa delia na jednotlivé súdne pracoviská.
Miestne súdy:
Miestny súd Harju (Harju Maakohus):
súdne pracovisko Liivalaia
súdne pracovisko Kentmanni
súdne pracovisko Tartu
Miestny súd Viru (Viru Maakohus):
súdne pracovisko Jõhvi
súdne pracovisko Narva
súdne pracovisko Rakvere
Miestny súd Pärnu (Pärnu Maakohus):
súdne pracovisko Pärnu
súdne pracovisko Haapsalu
súdne pracovisko Kuressaare
súdne pracovisko Rapla
súdne pracovisko Paide
Miestny súd Tartu (Tartu Maakohus):
súdne pracovisko Jõgeva
súdne pracovisko Viljandi
súdne pracovisko Valga
súdne pracovisko Võru
V Estónsku sú dva oblastné súdy:
Oblastné súdy
Oblastný súd v Tallinne (Tallinna Ringkonnakohus)
Oblastný súd v Tartu (Tartu Ringkonnakohus)
Kontaktné údaje súdov sú dostupné na webovej lokalite súdov. Prístup ku kontaktným údajom je bezplatný.